[{"text_idx": "#000000", "text": "Uzbeka frau\u0306lino Kamilla Magdeeva estas studento de tria studjaro pri la fako de klinika medicino de Centra-Suda Universitato en Changsha, c\u0302efurbo de Hunan-provinco, centra-suda C\u0302inio. S\u0302i diris, ke en infaneco C\u0302inio donis profundan impreson al s\u0302i kaj tiam s\u0302i ekaspiris veni al C\u0302inio."}, {"text_idx": "#000001", "text": "\"En mia lando mi au\u0306dis multajn rakontojn pri C\u0302inio, ankau\u0306 spektis multajn c\u0302inajn filmojn. Mi vidis kiel C\u0302inio faris disvolvon, kaj en C\u0302inio trovig\u0302as ne nur pejzag\u0302oj sed ankau\u0306 multaj interesaj lokoj kaj diversaj frandaj\u0302oj. En mia hejmo, mia onklo ofte lau\u0306dis C\u0302inion kaj c\u0302inojn. Tial mi ekhavis intereson pri C\u0302inio kaj komencis pensi pri metodo por lernado en C\u0302inio. Mi akceptis la proponon peticii stipendion de la c\u0302ina registaro kaj sukcesis. Kiam mi ricevis sciigilon pri akcepto de c\u0302ina universitato, mi senmezure g\u0302ojis. Kaj miaj familianoj subtenas min. Mi opinias, ke lernado en C\u0302inio estas mia plej bona elekto.\""}, {"text_idx": "#000002", "text": "Magdeeva diris, ke altrapida disvolvo kaj profunda kulturo kaj historio estas la plej granda kialo de s\u0302ia veno al C\u0302inio. \"Min plejmulte altiras la c\u0302ina longtempa historio kaj g\u0302ia rapida disvolvig\u0302o. C\u0302inio estas kaj antikva kaj moderna lando. Kvankam g\u0302i rapide disvolvig\u0302as, tamen g\u0302i ankorau\u0306 konservas proprajn kulturon kaj longtempan historion, ankau\u0306 novaj konstruaj\u0302oj en urboj posedas multajn tradiciajn elementojn. Malnovaj urboj de C\u0302inio estas karakterizaj kaj belaj. Samtempe ankau\u0306 ekzistas multaj pitoreskaj parkoj, muzeoj kaj c\u0302ielskrapantoj. Mi sentas, ke mi s\u0302ajne vivus en la estonteco en C\u0302inio, c\u0302ar c\u0302io c\u0302i estas oportuna kaj facila. Cetere, c\u0302inoj estas varmaj, amikaj kaj helpemaj, kaj en C\u0302inio mi estas sekura, ankau\u0306 miaj gepatroj estas trankvilaj pro mia restado en C\u0302inio.\""}, {"text_idx": "#000004", "text": "En sia libera tempo Magdeeva vizitis vilag\u0302ojn de Hunan-provinco sub gvidado de la universitato. Dume, s\u0302i vere vidis C\u0302inion pli plurflankan kaj pli tridimensian. \"Mi kelkfoje vizitis la kamparon de la provinco Hunan, kaj mian koron tus\u0302is tieaj ordaj kaj belaj domoj, agrikulturaj plantoj kun abundaj fruktoj, kaj lokanoj plenaj de ridetoj sur vizag\u0302oj. Mi sentas 'verdan monton kaj puran akvon', kion mi antau\u0306e ne povis percepti. C\u0302inaj spertoj kompreneble estas indaj por lernado de aliaj landoj. Mi opinias, ke por inters\u0302ang\u0302oj kaj komuna progreso necesas reciproka lernado inter landoj. Kaj al tio mi kontribuos post mia diplomig\u0302o.\""}, {"text_idx": "#000005", "text": "Juna Magdeeva jam bone observis kaj pripensis kunlaboron inter sia lando kaj C\u0302inio. S\u0302i elkore deziras pluapas\u0302an profundig\u0302on de kunlaboron inter Uzbekio kaj C\u0302inio por doni bonon al la du popoloj. S\u0302i diris, \"C\u0302inio kaj Uzbekio planas disvolvi multajn projektojn sur la kampoj de au\u0306to kaj energio. Disvolvig\u0302as iliaj rilatoj sur la bazo de egaleco kaj reciproka respekto. Mi esperas, ke la du landoj estos amikoj por c\u0302iam kaj faros pli da pliprofundaj inters\u0302ang\u0302oj kaj kunlaboroj. Mi esperas ankau\u0306, ke mi povos farig\u0302i sendito por inters\u0302ang\u0302oj de la du landoj kaj faros mian kontribuon al estonta disvolvo de la du landoj.\""}]